DA
L 222/212
55)
Den Europæiske Unions Tidende
8.9.2023
9)
Krav til enheder med hensyn til deres grænseflade med det mobile ETCS-udstyr og vedrørende toggrænsefladefunktionen »Særligt bremsespærreområde — Fast udstyr: hvirvelstrømsbremse«, når ETCS er installeret, er defineret i den specifikation, der er henvist til i tillæg J-2, indeks [B].
De efterfølgende kommandoer vedrørende spærring af hvirvelstrømsbremse på enheden kan være automatiske eller manuelt aktiverede af føreren.
Konfigurationen af rullende materiel med automatisk eller manuel kommando skal registreres i den tekniske dokumentation, der er beskrevet i punkt 4.2.12.2.
10)
Krav til enheder med hensyn til deres grænseflade med det mobile ETCS-udstyr og vedrørende toggrænsefladefunktionen »Særlig bremsespærre — STM-udstyr: hvirvelstrømsbremse«, når ETCS er installeret, er defineret i den specifikation, der er henvist til i tillæg J-2, indeks [B].
De efterfølgende kommandoer vedrørende spærring af hvirvelstrømsbremse på enheden kan være automatiske eller manuelt aktiverede af føreren.
Konfigurationen af rullende materiel med automatisk eller manuel kommando skal registreres i den tekniske dokumentation, der er beskrevet i punkt 4.2.12.2.«
I punkt 4.2.4.9 foretages følgende ændringer: a) Underpunkt 1) affattes således: »1) Oplysninger, der er tilgængelige for togpersonalet, skal gøre det muligt at fastlægge status for bremsesystemet.
Med dette formål skal togpersonalet i visse faser under driften kunne kontrollere hovedbremsesystemets (nød- og driftsbremse) og parkeringsbremsesystemets tilstand (bremset, løst eller isoleret) og tilstanden for hver del (herunder en eller flere aktuatorer) i disse systemer, der kan styres og/eller isoleres enkeltvis.« b) Underpunkt 6) affattes således: »6) Den funktion, der viser togpersonalet de ovenfor omhandlede informationer, er en væsentlig sikkerheds­ funktion, da togpersonalet bruger den til at vurdere togets bremseevne.
Når indikatorer viser lokale informationer, sikrer anvendelse af harmoniserede indikatorer det fornødne sikkerhedsniveau.
Når et centralt kontrolsystem giver togpersonalet mulighed for at udføre alle kontroller fra ét sted (f. eks. førerrummet), skal det underkastes en pålidelighedsundersøgelse, hvor der tages højde for svigt i komponenter, redundans, regelmæssigt eftersyn og andre bestemmelser.
På grundlag af denne undersøgelse skal der fastsættes driftsbetingelser for det centrale kontrolsystem, som skal anføres i den driftsdoku­ mentation, der er beskrevet i punkt 4.2.12.4.«
56)
Punkt 4.2.4.10, underpunkt 4) og 5), affattes således: »4) Den bremseevne, som det bjærgede tog frembringer under denne form for drift, skal vurderes ved en beregning, men behøver ikke være den samme som den bremseevne, der er beskrevet i punkt 4.2.4.5.2.
Den beregnede bremseevne og bjærgningsforholdene skal indgå i den tekniske dokumentation, der er omhandlet i punkt 4.2.12.
5) Kravet i punkt 4.2.4.10, underpunkt 4), gælder ikke for enheder, der drives i en oprangering på mindre end 200 ton (i belastningstilstanden »designmasse i driftsklar stand«).«
57)
Punkt 4.2.5.1 affattes således:
»4.2.5.1.
Sanitetssystemer
1)
De materialer, der anvendes til opbevaring ombord og distribution af vand til sanitetssystemer (f.eks. tank, pumpe, rørsystem, vandhane og forseglingsmateriale og -kvalitet), skal opfylde de krav, der gælder for drikkevand i overensstemmelse med Europa-Parlamentets og Rådets direktiv (EU) 2020/2184 (*).
2)
Sanitetssystemer (toiletter, vaskerum, bar- og restaurantfaciliteter) skal forhindre udledning af spildevand, der kan være skadelige for mennesker eller for miljøet.
Udledte materialer (dvs. behandlet vand) skal være i overensstemmelse med følgende direktiver (vand med sæbe, der udledes direkte fra afløbet, er undtaget):